CELEX: 32021D0456
Language: hu
Date: 2021-03-12 00:00:00
Title: A Bizottság (EU) 2021/456 végrehajtási határozata (2021. március 12.) az (EU) 2020/1604 végrehajtási határozatnak a bizonyos importőrökre és gyártókra a 2021. január 1-jétől 2023. december 31-ig tartó időszakban érvényes referenciaértékek meghatározása tekintetében történő módosításáról (az értesítés a C(2021) 1155. számú dokumentummal történt) (Csak az angol, a francia, a holland és a német nyelvű szöveg hiteles) (EGT-vonatkozású szöveg)

2021.3.16.   
               
               
                  HU
               
               
                  Az Európai Unió Hivatalos Lapja
               
               
                  L 90/1
               
            
         A BIZOTTSÁG (EU) 2021/456 VÉGREHAJTÁSI HATÁROZATA
         (2021. március 12.)
         az (EU) 2020/1604 végrehajtási határozatnak a bizonyos importőrökre és gyártókra a 2021. január 1-jétől 2023. december 31-ig tartó időszakban érvényes referenciaértékek meghatározása tekintetében történő módosításáról
         
            
               (az értesítés a C(2021) 1155. számú dokumentummal történt)
            
         
         (Csak az angol, a francia, a holland és a német nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendeletre (1) és különösen annak 16. cikke (3) bekezdésére,
         mivel:
         
                     (1)
                  
                  
                     Az (EU) 2020/1604 bizottsági végrehajtási határozat (2) a 2021. január 1. és 2023. december 31. közötti időszakra referenciaértékeket határoz meg minden olyan importőr vagy gyártó számára, amely az 517/2014/EU rendelet 19. cikke szerint bejelentett adatok szerint 2015. január 1. és 2019. december 31. között jogszerűen hozott forgalomba fluorozott szénhidrogéneket.
                  
               
                     (2)
                  
                  
                     Az (EU) 2018/1992 bizottsági végrehajtási rendelet (3) módosította az 1191/2014/EU végrehajtási rendeletet (4) annak érdekében, hogy a 2018. naptári évtől kezdődően el lehessen különíteni egymástól az Egyesült Királyságban, illetve a 27 tagállamból álló Unióban forgalomba hozott fluorozott szénhidrogének mennyiségére vonatkozóan szolgáltatott adatokat.
                  
               
                     (3)
                  
                  
                     Az Egyesült Királyságban letelepedett importőrök és gyártók további ellenőrzött adatokat nyújtottak be a Bizottságnak, amelyek kiegészítik az általuk az 517/2014/EU rendelet 19. cikke alapján, a 2015 és 2017 közötti évekre vonatkozóan már bejelentett adatokat. Ezen adatok esetében megkülönböztethetők egymástól az Egyesült Királyságban, illetve a 27 tagállamból álló Unióban forgalomba hozott fluorozott szénhidrogénekre vonatkozó adatok.
                  
               
                     (4)
                  
                  
                     Amennyiben az importőrök és gyártók arról számoltak be, hogy mind az Egyesült Királyságban, mind a 27 tagállamból álló Unióban fizikailag (azaz nem engedélyek formájában) hoztak forgalomba fluorozott szénhidrogéneket, a 2021. január 1. és 2023. december 31. közötti időszakra vonatkozó referenciaértékek meghatározásához az (EU) 2020/1604 végrehajtási határozat figyelembe veszi a 27 tagállamból álló Unióban forgalomba hozott mennyiségeket.
                  
               
                     (5)
                  
                  
                     Az 517/2014/EU rendelet 18. cikkének (2) bekezdése értelmében amennyiben az importőrök vagy a gyártók engedélyezik kvótájuk felhasználását, úgy kell tekinteni, hogy e vállalatok az engedély megadásakor hozták forgalomba a fluorozott szénhidrogének vonatkozó mennyiségeit. Nem állnak rendelkezésre olyan bejelentett adatok, amelyek lehetővé tennék a kvóta felhasználására vonatkozó engedélyeknek az Egyesült Királyságban, illetve a 27 tagállamból álló Unióban forgalomba hozott fluorozott szénhidrogének mennyiségei szerinti megkülönböztetését. Ezenkívül az importőrök vagy gyártók nem tudják meghatározni, hogy engedélyezett kvótájukat az átvevő vállalat mely piacon használta fel vagy fogja felhasználni.
                  
               
                     (6)
                  
                  
                     Ugyanakkor, amennyiben az importőrök vagy gyártók arról számoltak be, hogy mind az Egyesült Királyságban, mind a 27 tagállamból álló Unióban fizikailag hoztak forgalomba fluorozott szénhidrogéneket, az (EU) 2020/1604 végrehajtási határozat úgy rendelkezik, hogy az azonos piacok különválasztása egyúttal az említett importőrök és gyártók által kiadott kvótafelhasználási engedélyek teljes mennyiségére is vonatkozik. E tekintetben az említett végrehajtási határozatban foglaltak szerint ezen engedélyeknek csak egy részét hozták forgalomba a 27 tagállamból álló Unióban.
                  
               
                     (7)
                  
                  
                     Nincs közvetlen kapcsolat a piacoknak a fizikailag forgalomba hozott fluorozott szénhidrogének mennyisége szerinti, illetve a kvótahasználati engedélyek szerinti különválasztása között. Ezért a bejelentett adataik szerint 2015 és 2019 között ugyanabban az évben fluorozott szénhidrogéneket az Egyesült Királyságban és a 27 tagállamból álló Unióban egyaránt forgalomba hozó importőrök vagy gyártók által kiadott összes kvótafelhasználási engedélyt a 27 tagállamból álló Unióban forgalomba hozottnak kell tekinteni.
                  
               
                     (8)
                  
                  
                     E tekintetben a 2021. január 1. és 2023. december 31. közötti időszakra vonatkozóan újra kell számítani az érintett importőrökre és gyártókra vonatkozó referenciaértékeket. Ez az újraszámítás csupán nyolc vállalatot érint, amelyek külön értesítést kapnak a vonatkozó referenciaértékről. Azok az importőrök és gyártók, amelyek referenciaértékeit ez a határozat nem érinti, nem kapnak külön értesítést változatlan referenciaértékeikről.
                  
               
                     (9)
                  
                  
                     Az (EU) 2020/1604 végrehajtási határozatot ezért ennek megfelelően módosítani kell nyolc importőr és gyártó referenciaértékei tekintetében. A módosítás csak az egyes importőrök és gyártók e határozat mellékletében meghatározott referenciaértékeire vonatkozó sorokat érinti.
                  
               
                     (10)
                  
                  
                     Annak érdekében, hogy a módosítások alkalmazásának kezdőnapja összhangba kerüljön az (EU) 2020/1604 végrehajtási határozat alkalmazásának kezdőnapjával, helyénvaló előírni, hogy ez a határozat 2021. január 1-jétől legyen alkalmazandó.
                  
               
                     (11)
                  
                  
                     Az e határozatban előírt intézkedések összhangban vannak az 517/2014/EU rendelet 24. cikkével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2020/1604 végrehajtási határozat mellékletének 200., 397., 608., 957., 969., 1333., 1365. és 1379. sora e határozat mellékletének megfelelően módosul.
         
         
            2. cikk
            Ennek a határozatnak a következő vállalkozások a címzettjei:
            
                         
                     
                     
                        A nyilvántartásban kapott azonosító
                     
                     
                        A vállalkozás neve és címe
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    Frankfurt 65926
                                 
                              
                                    Németország
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    Franciaország
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    Írország
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West, 961
                                 
                              
                                    Schiphol-Oost NL-1117 CE
                                 
                              
                                    Hollandia
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein,3
                                 
                              
                                    Zwolle 8011 CW
                                 
                              
                                    Hollandia
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    Egyesült Királyság
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    Egyesült Királyság
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    Egyesült Királyság
                                 
                              
                  
         
            3. cikk
            Ezt a határozatot 2021. január 1-jétől kell alkalmazni.
         
         
            Kelt Brüsszelben, 2021. március 12-én.
            
               
                  a Bizottság részéről
               
               Frans TIMMERMANS
               
                  ügyvezető alelnök
               
            
         
         
            (1)  HL L 150., 2014.5.20., 195. o.
         
         
            (2)  A Bizottság (EU) 2020/1604 végrehajtási határozata (2020. október 23.) a 2015. január 1-jétől az Unióban fluorozott szénhidrogént jogszerűen forgalomba hozó és azt a fluortartalmú üvegházhatású gázokról szóló 517/2014/EU európai parlamenti és tanácsi rendelet szerint bejelentő gyártók és importőrök tekintetében a 2021. január 1-jétől 2023. december 31-ig tartó időszakra vonatkozó referenciaértékeknek az említett rendelet értelmében történő megállapításáról (HL L 364., 2020.11.3., 1. o.).
         
            (3)  A Bizottság (EU) 2018/1992 végrehajtási rendelete (2018. december 14.) az 1191/2014/EU végrehajtási rendeletnek az 517/2014/EU rendelet 19 cikkében említett, az Egyesült Királyságban és a 27 tagú Unióban forgalomba hozott fluorozott szénhidrogénekre vonatkozó adatbejelentés tekintetében történő módosításáról (HL L 320., 2018.12.17., 25. o.).
         
            (4)  A Bizottság 1191/2014/EU végrehajtási rendelete (2014. október 30.) a fluortartalmú üvegházhatású gázokról szóló 517/2014/EU európai parlamenti és tanácsi rendelet 19. cikkében említett jelentés formájának és benyújtása módjának meghatározásáról (HL L 318., 2014.11.5., 5. o.).
      
      
         
            MELLÉKLET
            
               (Bizalmas kereskedelmi információk – nem közzétételre)